Daar word so dikwels gekla oor die swak diens wat ons staatsdepartemente lewer. Ek wil net ‘n lansie breek vir twee van ons departemente hier in Lephalale wat puik diens lewer.
Eerstens – ons departement van binnelandse sake is seker die beste in die land en jy wag glad nie lank vir ‘n dokument waarvoor jy aansoek gedoen het nie.
Die ander doeltreffende instansie is Sassa. Die personeel is vriendelik en bekwaam. Was dit nie vir die dame wat aanmekaar kougom gekou het nie, sou ek hulle 10 uit 10 vir hulle diens gee.